CELEX: 62010CO0335
Language: et
Date: 2011-07-13
Title: Euroopa Kohtu määrus (viies koda), 13. juuli 2011. # Administraţia Finanţelor Publice a Municipiului Târgu-Jiu ja Administraţia Fondului pentru Mediu versus Claudia Norica Vijulan. # Eelotsusetaotlus: Curtea de Apel Craiova - Rumeenia. # Kodukorra artikli 104 lõike 3 esimene lõik - Riiklikud maksud - ELTL artikkel 110 - Mootorsõidukite esmasel registreerimisel ette nähtud saastetasu. # Kohtuasi C-335/10.

Euroopa Kohtu (viies koda) 13. juuli 2011. aasta määrus – Administrația Finanțelor Publice a Municipiului Târgi-Jiu et Administrația
            Fondului pentru Mediu vs. Vijulan
      (kohtuasi C‑335/10)
      Kodukorra artikli 104 lõike 3 esimene lõik – Riiklikud maksud – ELTL artikkel 110 – Mootorsõidukite esmasel registreerimisel ette nähtud saastetasu
      Maksusätted – Riigimaks – Saastetasu, mida kohaldatakse mootorsõidukitele nende esmasel registreerimisel asjaomases liikmesriigis – Imporditud kasutatud sõidukitele kohaldatav maks, mille sarnast ei ole kehtestatud siseriiklikul turul olevate sama vanade
         ja sama kulumisastmega sõidukite osas – Lubamatus (ELTL artikkel 110) (vt punktid 20, 21, 23 ja resolutsioon)
      
      Ese
      
         
               Eelotsusetaotlus – Curtea de Apel Craiova – Teises liikmesriigis varem registreeritud kasutatud sõidukite registreerimine
                  – Saastetasu, mis tuleb maksta sõidukitelt nende esmasel registreerimisel kindlaksmääratud liikmesriigis – Siseriiklike õigusnormide
                  kooskõla ELTL artikliga 110 – Ajutine vabastus teatavate tunnustega sõidukite osas.
               
            Resolutsioon
      ELTL artiklit 110 tuleb tõlgendada nii, et nimetatud sättega on vastuolus, kui liikmesriik kehtestab saastetasu, mida kohaldatakse
         mootorsõidukitele nende esmasel registreerimisel asjaomases liikmesriigis, juhul kui nimetatud maksumeedet rakendatakse nii,
         et sellega muutub ebasoodsamaks teistest liikmesriikidest ostetud kasutatud sõidukite kasutuselevõtmine kõnealuses liikmesriigis,
         kuid siseriiklikul turul olevate sama vanade ja sama kulumisastmega sõidukite ostmine ei muutu selle tagajärjel ebasoodsamaks.